د پکتیا د ډنډه پټان ولسوالۍ د خروټو او مقبلو قومونو د دوه روغتیایی کلینیکونو د جوړولو لپاره د افغانی سرې میاشتې ټولنې ته دری نیم جریبه ځمکه وقف کړه* ! د روان 1444سپوږمیز کال د ذوالقعده الحرام د میاشتې په 19مه نېټه د پکتیا ولایت د سرې میاشتې د نمایندګۍ رئیس مفتی غلاسرور "ابواحمد "د هدایت له مخې د پکتیا سرې میاشتې نمایندګی دری کسیز هیئت او دسیمې دوه تنه رضاکاران ډنډه پټان ولسوالی ته واستول شول چې د خروټو او مقبلو هغه کلی چې په لرې پرتو سیمو کې ژوند کوی او روغتیایی خدماتو ته لاسرسی نه لری له نیږدې ولیدلې او د دواړو قومونو له مشرانو سره یې لمړی غونډه ونیوله او وروسته یې د خروټو قوم چه ډیره زیاته اړتیا یې روغتیایی کلنیک ته درلودله یو نیم جریب زراعتی ځمکه افغانی سرې میاشتې ټولنې ته د یو باب روغتیایی کلنیک دد اعمار لپاره وقف کړه او همداراز د مقبلو قوم هم چه روغتیایی کلینیک ته یې ډیره اړتیا لری دوه جریبه ځمکه وقف او د روغتیایی کلینیک د اعمار لپاره د افغانی سرې میاشتې ټولنې ته په اختیار کې ورکړه او عرفی قباله خطونه هم ورڅخه واخستل شول. د قومونو مشرانو د افغانی سرې میاشتې ټولنې له کارمندانو څخه مننه او قدردانی وکړه او زیاته یې کړه چه یاده خیریه او بشرپاله ټولنه د زموږ ستونزو ته جدی پاملرنه وکړی تر څو روغتیایی خدماتو ته د لاسرسی په موخه زمونږ ستونزې حل شی چې با المقبل د سرې مېاشتې ټولنې د استازو له لوری د دوی له نیک اقدام څخه هرکلی وشو .